Narva anglikaani kogudus
Narva anglikaani kogudus oli aastail 1685–1703 (või 1704) tegutsenud anglikaani kiriku kogudus Narvas. Kogudus asutati Narvas elanud arvuka inglise kaupmeeskonna teenindamiseks ja lõpetas oma tegevuse seoses inglaste lahkumisega Narvast Põhjasõja ajal. Kogudust teenis kogu selle tegutsemise aja preester Charles Thirlby. Koguduse ajalugu on uurinud ajaloolane Enn Küng.